Hyrli

Chwaraeon tîm Wyddelig a honnir ei fod o darddiad Celtaidd yw hyrli. Mae gan y gêm wreiddiau cynhanesyddol, credir iddi gael ei chwarae ers o leiaf 3,000 o flynyddoedd, ac fe'i hystyrir fel y gamp maes gyflymaf yn y byd. Chwaraeir y gêm yn Iwerddon yn bennaf ac mae'n debyg i camanachd (shinty) sy'n cael ei chwarae yn yr Alban. Mae fersiwn benywaidd o'r gêm Wyddelig o'r enw camógaíocht (Camogie). Mae'n cael ei lywodraethu gan y Gymdeithas Athletau Gwyddelig. Pencampwriaeth Iwerddon gyfan yw prif gystadleuaeth y gamp hon, sy'n cael ei ymgypris gan dimau o wahanol siroedd Gweriniaeth Iwerddon a siroedd Gogledd Iwerddon, yn ogystal â thîm cynrychioliadol o Lundain ac un arall o Efrog Newydd. Mae rownd derfynol y bencampwriaeth yn cael ei hymladd yn stadiwm Parc Croke yn Nulyn. Mae hyrli'n cael ei chwarae ledled y byd, ac mae'n boblogaidd ymhlith aelodau alltud Iwerddon mewn gwahanol leoliadau yng Ngogledd America, Ewrop, Awstralia, Seland Newydd, De Affrica a'r Ariannin, er heb unrhyw gynghrair broffesiynol.